Sut mae Darparu Adborth Defnyddiol

Mae’r Arolwg ar Brofiad Myfyrwyr (ABM) yn gofyn am eich profiadau chi o fodiwl penodol ar eich cwrs. Mae’ch adborth yn rhan hanfodol o’r broses i helpu darlithwyr i wella eu dysgu, ac mae hynny’n cynnwys lle mae’r modiwl yn mynd yn dda, hefyd.

Mae'n bwysig, pan rowch adborth wrth bwyso a mesur eich modiwl, eich bod yn gwneud hynny mewn ffordd adeiladol ac ystyrlon. Mae'r dudalen hon yn cynnwys canllawiau ar gyfer darparu adborth adeiladol ac ystyrlon pan fyddwch yn asesu’r modiwl.

1. Dangoswch barch. Nid yw sylwadau neu feirniadaethau difrïol yn seiliedig ar hil, crefydd, rhyw, cyfeiriadedd rhywiol ac ati yn briodol wrth gloriannu modiwlau.
2. Dylai'ch adborth fod yn adeiladol, proffesiynol, cwrtais ac yn cael eu darparu er mwyn helpu i wneud gwelliannau.

​​

1. Nid yw sylwadau’n dderbyniol os ydynt yn ymosodol, yn sarhaus, yn fygythiol, yn ddiangen o bersonol, neu yn niweidiol yn emosiynol.

​

1. Dylai unrhyw sylwadau a gyflwynir trwy’r ABM gael eu gwneud yn unol â’r Rheolau a’r Rheoliadau i Fyfyrwyr.

**Cyn Cwblhau ABM...**

**Holiadur Dienw:** Mae’ch ABM yn hollol ddienw, ac mae hynny’n cynnwys y canlyniadau rhifyddol a’r sylwadau ysgrifenedig fel ei gilydd. Nid yw’ch ymatebion yn gysylltiedig â'ch rhif adnabod myfyriwr. Cofiwch sicrhau nad yw'r sylwadau a roddwch yn datgelu manylion personol - oni bai eich bod am i bobl wybod pwy yr ydych chi yn eich sylwadau.

Bydd y canlyniadau'n cael eu rhannu â Chydlynydd y Modiwl, Pennaeth yr Adran, ac aelodau eraill o’r Staff Uwch.

**Rhagfarn Ddiarwybod:** mae hyn yn digwydd pan fydd yr ymennydd yn dod i gasgliadau ac yn asesu pobl a sefyllfaoedd yn hynod gyflym, heb inni sylweddoli. Mae ein tueddiadau a’n rhagfarn yn cael eu ffurfio drwy ddylanwadau ein cefndir, ein hamgylchedd diwylliannol a'n profiadau personol. Efallai na fyddwn hyd yn oed yn ymwybodol o'r rhagfarn a'r safbwyntiau hyn nac yn ymwybodol o'u heffaith a'u goblygiadau i gyd. Drwy gynyddu ein hymwybyddiaeth o ragfarn a sut i osgoi’r ddylanwad honno, rydym yn creu amgylchedd tecach.

**Ystyriaethau wrth Ateb ABM**

Gofynnir cwestiynau ar raddfa 6-phwynt Likert.

1. Cytuno'n Bendant,
2. Cytuno ar y Cyfan,
3. Ddim yn Gytuno nac yn Anghytuno,
4. Anghytuno ar y Cyfan,
5. Anghytuno’n Bendant
6. Nid yw'n berthnasol

Ni ddylech ddewis 3 “Ddim yn Cytuno nac yn Anghytuno” heblaw’ch bod yn teimlo bod eich ymateb rhwng y pwyntiau ar y ddau ben. Nid yw ‘ddim yn cytuno nac anghytuno’ yn cael ei gyfrif fel ymateb niwtral. Y rheswm am hyn yw ein bod yn cyfrifo'r canlyniadau ar sail sgôr % cytuno. Rydym yn eich annog i ystyried pob cwestiwn a phenderfynu a ydych yn Cytuno neu'n Anghytuno, yn hytrach na’r opsiwn niwtral, oherwydd bydd hynny’n golygu bydd gennym well syniad am ble y dylid canolbwyntio ein camau gweithredu.

Dewiswch "Ddim yn berthnasol" pan nad yw'r cwestiwn yn berthnasol i'ch modiwl neu’r staff dysgu. Nid yw atebion ‘ddim yn berthnasol’ yn cael eu cyfrif yn yr ystadegau.

**Ystyriaethau wrth Ysgrifennu Sylwadau**

Mae adborth adeiladol gan fyfyrwyr yn adnodd gwerthfawr ar gyfer gwella addysg. Dylai'r adborth fod yn benodol a dylai ddangos parch. Dylai hefyd ymdrin ag agweddau ar y modiwl a'r dysgu sy'n gadarnhaol yn ogystal â'r rhai y mae angen eu gwella.

Cadwch y canllawiau canlynol mewn cof wrth ysgrifennu eich sylwadau yn yr holiaduron:

1. **Dangoswch barch:** Nid yw’n briodol gwneud sylwadau neu feirniadaethau difrïol yn seiliedig ar hil, crefydd, rhyw, cyfeiriadedd rhywiol ac ati.
2. Byddwch yn **benodol** a rhoi enghreifftiau wrth roi sylwadau ar y modiwl neu'r darlithydd. Siaradwch ar sail eich profiadau’ch hun, nid ar ran eich cyd-fyfyrwyr.
3. Canolbwyntiwch ar yr hyn y mae’r darlithydd yn ei ddweud neu ei wneud, neu ar agweddau penodol ar y modiwl. **Disgrifiwch y sefyllfa** rydych yn gwneud sylwadau arni. Er enghraifft:

|  |  |  |
| --- | --- | --- |
| **Yn lle…** |  | Byddai hyn yn fwy defnyddiol: |
| "Roedden ni wir yn gallu gwrando yn y dosbarth."  | Mae hyn yn gadael y darllenydd yn meddwl tybed beth oedd y darlithydd yn ei wneud er mwyn i hyn ddigwydd. | "Roedd yn wych bod y cyflwyniadau PowerPoint yn cael eu rhoi ar-lein, fel y gallwch ddilyn yn y dosbarth a pheidio â gorfod poeni am ysgrifennu nodiadau a phoeni nad oeddech wedi cofnodi popeth." |

1. **Osgowch sylwadau personol** neu emosiynol; yn lle hynny, disgrifiwch ddigwyddiadau. Er enghraifft

|  |  |  |
| --- | --- | --- |
| **Yn lle…** |  | Byddai hyn yn fwy defnyddiol: |
| "Mae'r darlithydd yn nawddoglyd." | Disgrifiwch sut mae ymddygiad y darlithydd neu elfennau o'r modiwl yn effeithio arnoch chi. Mae disgrifio sut mae sefyllfa'n gwneud i chi deimlo yn cynnig safbwynt gwahanol i'r darllenydd ac yn golygu bod y darlithydd yn cael gwell dealltwriaeth o'r sefyllfa. | "Mae'r darlithydd yn nawddoglyd pan fyddwn ni’n ateb i gwestiynau yn ystod darlithoedd, sy'n gwneud dysgu'n anodd ac yn ddryslyd, ac mae ei sylwadau yn fy ngwneud yn llai tebygol o gyfrannu yn y darlithoedd." |

1. Os nad yw sylwadau'n bodloni'r safonau hyn, byddant yn cael eu diystyru!
2. Disgrifiwch sut mae ymddygiad y darlithydd neu elfennau o'r modiwl yn effeithio arnoch chi. Mae disgrifio sut mae sefyllfa'n gwneud i chi deimlo yn cynnig safbwynt gwahanol i'r darllenydd ac yn golygu bod y darlithydd yn cael gwell dealltwriaeth o'r sefyllfa.

|  |  |  |
| --- | --- | --- |
| **Yn lle…** |  | **Byddai hyn yn fwy defnyddiol:** |
| "Roedd yr arholiad yn annheg." | Cynigiwch atebion neu awgrymiadau a fyddai’n ymdrin â'ch beirniadaeth ar y darlithydd neu'r cwrs, a fyddai’n helpu'r darlithydd wrth gynllunio'r modiwl ar gyfer y flwyddyn nesaf.  | "Roedd y cwestiynau ar yr arholiad terfynol yn iawn, ond doeddwn i ddim yn meddwl bod y maint o amser ar gyfer yr arholiad yn deg. Roedd gen i'r wybodaeth ond doeddwn i ddim yn gallu gorffen yr arholiad mewn pryd. Gwnaeth pwysau’r amser roi gormod o straen arnaf i ac wnes i ddim perfformio cystal ag y gallswn i.” |

1. **Canolbwyntiwch ar gynnig atebion,** rhowch awgrymiadau a fyddai’n ymdrin â'ch beirniadaeth ar y ddarlith neu'r modiwl, a fyddai’n helpu cydlynydd y modiwl wrth gynllunio'r modiwl ar gyfer y flwyddyn nesaf.

|  |
| --- |
| Er enghraifft: |
| "Gellid recordio’r modiwl a fyddai'n helpu wrth astudio, gallwn yn hawdd wedyn fynd yn ôl a gwrando ar y rhan honno o'r dosbarth eto." |

1. **Sylwadau cadarnhaol a negyddol**, er mwyn helpu darlithwyr i wella'r modiwl a'u dysgu, gofynnwn i chi roi sylwadau cadarnhaol a negyddol mewn modd adeiladol. Dylai’ch sylwadau gynnig rhesymau penodol am eich barn. Mae'r rhain yn ddefnyddiol iawn gan eu bod yn rhoi gwybod i'r darlithydd beth y dylid ei gadw neu ei newid yn eich barn chi. Er bod sylwadau am yr hyn sydd angen ei newid yn dod i chi yn haws, efallai, mae'r un mor ddefnyddiol atgoffa'r darlithydd am y pethau a aeth yn dda.
2. Os oedd Cynorthwywyr Dysgu ar eich modiwl, cewch gyfle i roi adborth iddynt yn y maes testun rhydd. Gofynnwn i chi gymryd amser i roi sylwadau adeiladol am gryfderau a meysydd i'w gwella. Bydd adborth a geir yn gynnar mewn gyrfa ddysgu yn allweddol wrth helpu darlithwyr newydd i ddod yn athrawon gwych.
3. Mae blwch sylwadau ar ddiwedd yr ABM; efallai y bydd yn eich helpu i roi trefn ar eich syniadau, os meddyliwch am y categorïau canlynol wrth lewni’r holiadur:

|  |  |  |
| --- | --- | --- |
| **Yr addysgu ar fy modiwl**  | **Cyfleoedd dysgu** | **Aseiniadau** |
| **Cymorth academaidd**  | **Trefniadaeth a rheolaeth** | **Adnoddau dysgu/ yr Amgylchedd dysgu** |
| **Y gymuned ddysgu** | **Llais y myfyrwyr**  | **Cyflogadwyedd**  |
| **Cyffredinol (y modiwl neu’r darlithydd)** | **Eglurder ac elfennau anodd** | **Diddordeb neu gymhelliant**  |

1. Ystyried y cylch cyfrifoldeb. Er bod gan gydlynydd y modiwl ddylanwad a rheolaeth ar lawer o'r ffactorau sy'n dylanwadu ar ansawdd y modiwl a'r dysgu, mewn llawer o achosion mae’r myfyrwyr a/neu’r gweinyddwyr yn rhannu’r ddylanwad honno. Os meddyliwch am bwy sy'n gallu newid meysydd problemus—neu barhau ag elfennau llwyddiannus—mae hynny’n gallu’ch helpu i lunio’ch sylwadau mewn modd defnyddiol. Pan fo'n bosib, gwnewch awgrymiadau o safbwynt y myfyriwr ynghylch y camau y gallai Cydlynydd y Modiwl neu’r gweinyddwyr eu cymryd i helpu i wella'r sefyllfa.
2. Mae sylwadau am nodweddion personol (er enghraifft, acen neu ddiffyg cyfeillgarwch ymddangosiadol) y darlithydd yn ennyn teimladau cryf a dylid bod yn sensitif os gwnewch sylwadau o’r fath. Canolbwyntiwch eich sylwadau ar ymddygiad y gellir ei wella. Hefyd, disgrifiwch yr effaith ar eich dysgu—bydd hyn yn helpu Cydlynydd y Modiwl i wella'r profiad dysgu. Er enghraifft:

|  |  |  |
| --- | --- | --- |
| Yn lle… |  | Byddai hyn yn fwy defnyddiol: |
| "Roedd y sesiynau yn undonnog"  | Nid yw hyn yn dweud wrth y darlithydd am yr effaith ar y myfyrwyr.Mae hyn yn egluro wrth y darlithydd fod effaith wirioneddol ar brofiad dysgu'r myfyrwyr. | "Roedd llais y darlithydd yn undonnog ac roedd yn ymddangos fel petai nad oedd dim diddordeb ganddynt yn y pwnc. Oherwydd hynny doedd gen i ddim awydd gofyn cwestiynau na chymryd rhan mewn trafodaethau." |